
Hőkörfolyamat paraméteroptimalizálása genetikus algoritmussal

A munkám célja olyan optimum kereső eljárás készítése, amely képes meghatározni egy hőkörfolyamat paramétereinek tervezési állapotban vett optimumát olyan komplex problémák esetén is, ahol a hagyományos eljárások téves eredményekre vezethetnek, vagy egyáltalán nem használhatók. Az optimalizálás célja esetemben a körfolyamati hatásfok értékének növelése. A genetikus algoritmus használatát az indokolja, hogy a vizsgált keresési teret szakadások jellemzik, amire ez az algoritmus -sok más módszerrel ellentétben- érzéketlen.
A munkámban bemutatom a lágy számítási módszereket és főként a genetikus algoritmust az energetika szemszögéből. Részletezem a használt hőséma számító szoftver (Cycle-Tempo) szubrutinokon keresztüli elérését. Áttekintést adok az általam fejlesztett genetikus algoritmus részleteiről, valamint bemutatom a működését a választott problémán.



